# சந்திரயான்-2

## திட்ட விவரங்கள்

### *விக்ரம்* இழப்பு

நிலவின் சுற்றுவட்டப் பாதையில் இயங்கிக்கொண்டிருந்த சந்திராயன்-2 விண்கலத்தின் விக்ரம், 2019 ஆம் ஆண்டு செப்டம்பர் 7 ஆம் நாள் அதிகாலை 1.30 மணிக்கு நிலவில் தரையிறங்கத் தொடங்கியது. தரையிறங்கும் செயல்பாட்டின் முதல் பகுதி வெற்றிகரமாக முடிந்த பிறகு விண்கலம் தரையிறங்கும் வேகம் படிப்படியாகக் குறைந்தது. அதிகாலை 1.58 மணியளவில் விண்கலத்திலிருந்து எந்த ஒரு சிக்னல்களும் வரவில்லை. நிலவின் தரையிலிருந்து 2 கிலோமீட்டர் உயரத்தில் இருக்கும்போது அதனுடனான தகவல் தொடர்பு துண்டிக்கப்பட்டது,என இஸ்ரோ தலைவர் சிவன் தெரிவித்தார். இது குறித்த தகவல்கள் ஆராயப்பட்டு வருவதாகவும் இஸ்ரோ தலைவர் சிவன் தெரிவித்தார். தொடர்ந்து 11 நாட்களாக தகவல் தொடர்பை மீடக முயற்சித்தும் முடியவில்லை. மேலும் செப்டம்பர் 20 ஆம் திகதி முதல் நிலவின் தென் துருவத்தில் இரவு துவங்குவதால் விக்ரம் தொடர்பை மீட்பதில் மேலும் சிக்கல் ஏற்பட்டுள்ளது.  
நிலாவில் இறங்கும்போது, தரையிறங்கி வெளியிட்ட கதிர்வீச்சலைப் பரப்புகள் 25 மீ கதிர்வீச்சுத் தொலைநோக்கியால் நெதர்லாந்து கதிரலை வானியல் நிறுவன ஆய்வாளர்கள் கண்கானித்துள்ளனர். டாப்பிளர் விளைவுத் தரவுகலைப் பகுப்பாய்வு செய்தபோது குறிகை இழப்பு, நொடிக்கு 50 மீ வேகத்துக்கு அணுக்கமான வேகத்தில் தரையிறங்கி நிலாத்தரையில் மொத்தியதோடு ஒன்றியுள்ளது. இது திட்டமிட்ட தரைதொடும் நொடிக்கு 2 மீ வேகத்துடன் முரண்படுகிறது. திறனூட்டத் தரையிறக்கம் நாசாவின் நிலாக் கண்காணிப்பு வட்டணைக்கலத்தின் அறிவியல் கருவியான ஒருங்கொளி தொலைவளத்தல் கருவியாலும் நிலா வெளிவளிமண்கலத்தில் தரையிறங்கியின் வேக ஒடுக்கப் பொறிகள் வெளியிட்ட வளிமங்களால் ஏற்பட்ட மாற்றங்களும் நோக்கப்பட்டுள்ளன. கே. சிவன் பழுது பகுப்பாய்வுக் குழுவின் தலவராக முதுநிலை அறிவியலாளரானபிரேம் சங்கர் கோயலை அமர்த்தி பழுதின் காரணங்களைப் புலனாய்வு செய்து கண்டுபிடிக்க சொன்னார்.  
நாசாவும் இசுரோவும் நிலா இரவு கவியும் முன்னே இரண்டு வாரம் வரை தரையிறங்கியோடு தொடர்புகொள்ள முயன்றன; நாசாவின் நிலாக் கண்காணிப்புக்கல ஒருங்கொளி தொலைவளத்தல் கருவியால் 2019 செப்டம்பர் 17 இல் மீண்டும் பறந்தபோது தரையிறங்கிடத்தின் சில படிமங்கள் எடுக்கப்பட்டுள்ளன. தரையிறங்கியின் சுவடெதுவும் காட்டாத நாசாவின் படிமங்கள் 2019 செப்டம்பர் 26 இல் வெளியிடப்பட்டன. மேலும் உகந்த வெளிச்சத்தில் நிலாக் கண்காணிப்பு வட்டணைக்கலம் 2019 அக்தோபர் 14 இல் மீண்டும் பறந்த போனது; ஆனாலும் தரையிறங்கி இருப்பிடத்தைக் கண்டுபிடிக்க முடியவில்லை. நிலாக் கண்காணிப்பு வட்டணைக்கலம் மூன்றாம் முறையாக 2019, நவம்பர் 10 இல் பறந்து சென்றுள்ளது. முதல் கட்டத்தில் நிலாத் தரையில் இருந்து 30 கி.மீ. இலிருந்து 7.4 கி.மீ. வரையிலான் குத்துயரத்தில் தரையிறங்கியபோது, திட்டமிட்ட கருதல்படி, விரைவு(திசை வேகம்) நொடிக்கு 1683 மீ இலிருந்து நொடிக்கு 146மீ வரை குறைந்தது. விகரம் பொறிகள் 40 முதல் 100% வரையிலான விரைவு நெடுக்கத்தை 20% படிநிலைகளில் குறைக்க வல்லனவாகும். வேக ஒடுக்கப் பொறிகளின் இந்த படிநிலை வேகக் குறைப்பு திட்டமிட்ட தரையிறங்கல் விறைவை அடைய போதுமாந்தாயில்லை; எனவே, இரண்டாம் கட்ட தரையிறங்கும் விரைவு எதிர்பார்த்ததை விட கூடுதலாகும். மேலும், பிற கட்டுபாட்டு, வழிகாட்டல் சார்ந்த சிக்கல்களையும் கருதும்போது வரையளவு விரைவுக் குறைப்பின் விலக்கம், கல மென்பொருளின் வடிவமைப்பு அளவுருக்களுக்கு அப்பாற்பட்டதாகும்; முழு கண்டுபிடிப்புகள் பொதுவெளியில் அறிவிக்கப்படவில்லை.  
**விக்ரம்** மொத்தல் கள இருப்பிடம் 70.8810தெ|22.7840 கி ஆயக்கூறுகளில் இருப்பதாக, LROC குழுவால் தமிழ் நாடு, சென்னை நகரத் தன்னார்வலர் சண்முக சுப்பிரமணியன் தந்த பயனுள்ள தரவுகளைப் பெற்றதும் அறிவிக்கப்பட்டது; இவர் நாசா வெளியிட்ட படங்களில் இருந்து விண்கலச் சிதிலங்களின் இருப்புகளைக் கண்டறிந்தார். முதலில் இறங்குகளத்தில் இருந்து 500 மீ தொலைவு தள்ளி வந்தறையிக்கம் உற்றதாகக் கருதினும் பிறகு, செயற்கைக்கோள் படிமங்களில் இருந்தான சரியான ஊகம் 600 மீ தொலைவு தள்ளி வன் தரையிறக்கம் அடைந்துள்ளதாகக் கணிக்கிறது. விண்கலம் மொத்தலால் சிதறுண்டு, பல கி.மீ. பரப்பில் சிதிலங்கள் 24 இடங்களில் காணப்படுகின்றன.  
**கல இயக்கக் காலநிரல்**  
| புவிச் சேய்மை /
நிலாச் சேய்மை | புவியண்மை /
நிலாவண்மை |  |  |  |
| --- | --- | --- | --- | --- |
| **புவிமையக் கட்டம்** | 22 சூலை 2019, 09:13:12 ஒபொநே | ஏவல் | எரிப்பு நேரம்: 16 மணித்துளி 14 நொடி |  |
| 24 சூலை 2019, 09:22 ஒபொநே | முதல் வட்டணைக்கு உயர்த்தல் | எரிப்பு நேரம்: 48 நொடிகள் |  |  |
| 25 சூலை 2019, 19:38 ஒபொநே | 2 ஆம் வட்டணைக்கு உயர்த்தல் | எரிப்பு நேரம்: 883 நொடிகள் |  |  |
| 29 சூலை 2019, 09:42 ஒபொநே | 3 ஆம் வட்டணைக்கு உயர்த்தல் | எரிப்பு நேரம்: 989 seconds | 71,792&nbsp;km (44,609&nbsp;mi) | 276&nbsp;km (171.5&nbsp;mi) |
| 2 ஆகத்து 2019, 09:57 ஒபொநே | 4 ஆம் வட்டணைக்கு உயர்த்தல் | எரிப்பு நேரம்: 646 நொடிகள் |  |  |
| 6 ஆகத்து 2019, 09:34 ஒபொநே | 5 ஆம் வட்டணைக்கு உயர்த்தல் | எரிப்பு நேரம்: 1041 நொடிகள் |  |  |
| 19 ஆகத்து 2019, 20:51 ஒபொநே | நிலா பெயரும் நுழைவு | எரிப்பு நேரம்: 1203 நொடிகள் |  |  |
| **நிலாமையக் கட்டம்** | 20 ஆகத்து 2019, 03:32 ஒபொநே | நிலா வட்டணை நுழைவு
முதல் நிலாசார் முயற்சி | எரிப்பு நேரம்: 1738 நொடிகள் |  |
| 21 ஆகத்து 2019, 07:20 ஒபொநே | 2 ஆம் நிலாசார் முயற்சி | எரிப்பு நேரம்: 1228 நொடிகள் |  |  |
| 28 ஆகத்து 2019, 03:34 ஒபொநே | 3 ஆம் நிலாசார் முயற்சி | எரிப்பு நேரம்: 1190 நொடிகள் |  |  |
| 30 ஆகத்து 2019, 12:48 ஒபொநே | 4 ஆம் நிலாசார் முயற்சி | எரிப்பு நேரம்: 1155 நொடிகள் |  |  |
| 1 செப்டம்பர் 2019, 12:51 ஒபொநே | 5 ஆம் நிலாசார் முயற்சி | எரிப்பு நேரம்: 52 நொடிகள் |  |  |
| *விக்ரம்* நிலாவில் தரையிறங்கல் | 2 செப்டம்பர் 2019, 07:45 ஒபொநே | *விக்ரம்* பிரிதல் |  |  |
| 3 செப்டம்பர் 2019 3:20 ஒபொநே | முதல் வட்டணைக் குறைப்பு எரிப்பு | எரிப்பு நேரம்: 4 நொடிகள் |  |  |
| 3 செப்டம்பர் 2019, 22:12 ஒபொநே | 2 ஆம் வட்டணைக் குறைப்பு எரிப்பு | எரிப்பு நேரம்: 9 நொடிகள் |  |  |
| 6 செப்டம்பர் 2019, 20:00 ஒபொநே | திறனூட்ட இறங்கல் | எரிப்பு நேரம்: 15 மணித்துளிகள் | தரையிறங்கல் (திட்டமிட்டபடி) | தரையிறங்கல் (திட்டமிட்டபடி) |
| 6 செப்டம்பர் 2019, 20:23 ஒபொநே | *விக்ரம்* தரையிறங்கல் | செல்தட விலக்கத் தொடக்கம் 2.1&nbsp;கி.மீ. குத்துயரம், தரைதொடு சில நொடிக்கு முன் தொலையளவி செயலிழப்பு. | மொத்தலால் தரையிறங்கி இழப்பு. |  |
| - | 7 செப்டம்பர் 2019, 01:00 ஒபொநே (திட்டமிட்டபடி) | *பிரக்யான் தரையூர்தி* இறங்கல் | தரையிறங்கிப் பழுதால் தரையூர்தி இறங்கவில்லை. |  |